Diari Oficial de la Generalitat Valenciana


Sumari del DOGV 6160, del 07-12-2009 (2009/13620)

RESOLUCIÓ de 5 d'octubre de 2009, de la Direcció General de Treball, Cooperativisme i Economia Social, de la Conselleria d'Economia Hisenda i Ocupació, sobre acreditació del Laboratori d'Higiene Industrial del Centre Territorial de València de l'Institut Valencià de Seguretat i Salut en el Treball (INVASSAT), com a laboratori especialitzat en l'anàlisi de fibres d'amiant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13962


Data del document
:   05-10-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * indústria de la construcció

RESOLUCIÓ de 5 d'octubre de 2009, de la Direcció General de Treball, Cooperativisme i Economia Social, de la Conselleria d'Economia Hisenda i Ocupació, sobre acreditació del Laboratori d'Higiene Industrial del Centre Territorial de València de l'Institut Valencià de Seguretat i Salut en el Treball (INVASSAT), com a laboratori especialitzat en l'anàlisi de fibres d'amiant. [2009/13542]  
Vist l'expedient incoat en virtut de l'escrit presentat pel director de l'Institut Valencià de Seguretat i Salut en el Treball (INVASSAT), domiciliat en la localitat de València, carrer Cronista Carreres, número 11, 3r A, resulten els següents  
Fets  
Primer. En data 4 de març de 2009, a l'empara de la normativa legal d'aplicació, el director d'Institut Valencià de Seguretat i Salut en el Treball (INVASSAT), presenta a la Direcció General de Treball, Cooperativisme i Economia Social de la Conselleria d'Economia, Hisenda i Ocupació, una sol·licitud d'acreditació com a laboratori especialitzat en l'anàlisi (recompte) de fibres d'amiant, al ser esta direcció general competent per a conéixer l'expedient i resoldre'l.  
Segon. En data 16 de març de 2009, se sol·licita l'informe preceptiu corresponent a l'Institut Nacional de Seguretat i Higiene en el Treball, d'acord amb el que establix el punt 3 de l'annex II del Reial Decret 396/2006, de 31 de març, que establix les disposicions mínimes de seguretat i salut aplicables als treballs amb risc d'exposició a l'amiant.  
Tercer. En data 16 de juliol de 2009, entra en esta Direcció General l'informe de referència ACT/3320/100/09 emés per l'Institut Nacional de Seguretat i Higiene en el Treball (Centre Nacional de Verificació de Maquinària, de Barakaldo) en el qual manifesta, entre altres:  
De les dades presentades en l'expedient de sol·licitud que han sigut constatades i completades en la visita d'inspecció, del compliment de les recomanacions realitzades al laboratori i de l'avaluació dels resultats de control de qualitat, es deduïx que:  
El Laboratori d'Higiene Industrial del Centre Territorial de València de l'Institut Valencià de Seguretat i Salut en el Treball (INVASSAT), disposa de recursos tècnics i humans adequats per a realitzar els recomptes de fibres d'amiant d'acord amb el mètode indicat en la normativa vigent, mètode MTA/MON-051/A04 de l'INSHT, que té establit un sistema de qualitat adequat com procediments interns documentats i complix els requisits de participació i obtenció de resultats satisfactoris en el PICC-FA.  
Per tant, el laboratori complix tots els requisits especificats en l'annex II del Reial Decret 396/2006 per al reconeixement de la seua capacitat tècnica com a laboratori especialitzat en l'anàlisi (recompte) de fibres d'amiant.  
Quart. En la tramitació del present expedient s'han complit les prescripcions legals d'aplicació i ha sigut sol·licitat l'informe preceptiu, que s'ha emés dins del termini i en la forma escaient.  
Als anteriors fets s'apliquen els següents  
Fonaments de dret  
Primer. La competència per a conéixer i resoldre el present expedient és atribuïda al director general de Treball, Cooperativisme i Economia Social de la Conselleria d'Economia, Hisenda i Ocupació, de conformitat amb el que s'indica en l'article 5.5 del Reial Decret 396/2006, de 31 de març, que establix les disposicions mínimes de seguretat i salut aplicables als treballs amb risc d'exposició a l'amiant i en l'article 25 del Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.  
Segon. De les actuacions practicades en el present expedient; vist l'informe tècnic emés per l'Institut Nacional de Seguretat i Higiene en el Treball, considerant el que establix l'article 5.5 i l'annex II del Reial Decret 396/2006, de 31 de març, és procedent reconéixer la capacitat tècnica del Laboratori d'Higiene Industrial del Centre Territorial de València de l'Institut Valencià de Seguretat i Salut en el Treball (INVASSAT), per a l'anàlisi (recompte) de fibres d'amiant.  
Vistos els preceptes legals mencionats i altres d'aplicació general, i considerant l'informe indicat anteriorment, resolc:  
Primer  
Acreditar el Laboratori d'Higiene Industrial del Centre Territorial de València de l'Institut Valencià de Seguretat i Salut en el Treball (INVASSAT), domiciliat en la localitat de Burjassot (València), carrer València, 32, com a laboratori especialitzat en l'anàlisi (recompte) de fibres d'amiant.  
Segon  
Esta autoritat laboral ha de ser informada per l'INVASSAT de qualsevol canvi que puga modificar les dades arreplegades en el seu expedient.  
Tercer  
La present resolució d'acreditació tindrà efecte l'endemà de la publicació en el Boletín Oficial del Estado.  
València, 5 d'octubre de 2009.- El director general de Treball, Cooperativisme i Economia Social: Román Ceballos Sancho.